MUNICIPIUL  CRAIOVA  

CONSILIUL LOCAL AL MUNICIPIULUI CRAIOVA

   HOTĂRÂREA  NR.49
privind prelungirea duratei contractului de închiriere nr.4000/21.02.2018, încheiat între S.C.Pieţe şi Târguri Craiova S.R.L. şi Flomidor Impex S.R.L.

Consiliul Local al Municipiului Craiova, întrunit în şedinţa ordinară din data de 29.01.2026;

           Având în vedere referatul de aprobare nr.14326/2026, raportul nr.14384/2026 al Direcţiei Patrimoniu și raportul de avizare nr.14460/2026 al Direcției Juridice, Asistență de Specialitate și Contencios Administrativ prin care se propune prelungirea duratei contractului de închiriere nr. 4000/21.02.2018, încheiat între S.C.Pieţe şi Târguri Craiova S.R.L. şi Flomidor Impex S.R.L. și avizele nr.1/2026 al Comisiei I - Buget Finanţe, Studii, Prognoze şi Administrarea domeniului, nr.1/2026 al Comisiei III -Servicii Publice, Liberã Iniţiativã şi Relaţii Internaţionale și nr.1/2026 al Comisiei V- Juridică, Administraţie Publică şi Drepturi Cetăţeneşti;    
 În conformitate cu prevederile art.108, art.287 lit.b și art.297 din Ordonanţa de Urgenţă nr.57/2019 privind Codul administrativ, cu modificările și completările ulterioare, art.1167, art.1171 şi art.1179 din Codul Civil;
 În temeiul art.129 alin.2 lit.c coroborat cu alin.6 lit.a, art.139 alin.3 lit.g, art.154 alin.1 și art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările și completările ulterioare;
HOTĂRĂŞTE:

Art.1. Se aprobă prelungirea, pe o perioadă de 4 ani, a duratei contractului de închiriere nr. 4000/21.02.2018, încheiat între S.C. Pieţe şi Târguri Craiova S.R.L. şi Flomidor Impex S.R.L., având ca obiect spaţiul în suprafaţă de 4,43 mp., care aparţine municipiului Craiova, situat în Piaţa Craioviţa Nouă Big, poziţia 18, C2.
Art.2. Se împuterniceşte administratorul S.C. Pieţe şi Târguri Craiova S.R.L., să semneze actul adiţional de modificare a contractului de închiriere prevăzut la art.1 din prezenta hotărâre.
Art.3. Primarul Municipiului Craiova, prin aparatul de specialitate: Serviciul Administraţie Publică Locală şi Relaţii cu Consiliul Local, Direcţia Patrimoniu, precum şi S.C. Pieţe şi Târguri Craiova S.R.L. şi Flomidor Impex S.R.L.vor aduce la îndeplinire prevederile prezentei hotărâri.

